# Univarsitè Lile

L'Univarsitè d'Lile (in abrégé ULille, UDL ou univ-lille) ch'est eune univarsité franchoèse publique située à Lile (Métropole uropéyène d'Lile, Heuts-d'Franche). Aveuc près d'80 000 étudiants (dont 10 000 internationaux d'150 nationalités différintes), elle est l'eune des pus grindes univarsités francofones. Étalée dseur six principaux campus del métropole, ses composantes (facultés, UFR, écoles, instituts, départemints...) proposent des formacions réparties in six grands domaines : 1° arts, lettres, langues ; 2° droét, écononmie, gescion ; 3° santé ; 4° Scienches pi teknolodjies ; 5° Scienches humaines pi sochiales ; 6° sport.
Elle tient ses origines dins l'univarsité d'Doï fondée in 1559 pi finalemint transférée à Lile in 1896. In 1970, elle est structurée in trois univarsités indépindantes situées dseur d' campus distincts : l'univarsité Lile-I (scienches pi teknolodjies ; campus Cité scientifike), l'univarsité Lile-II (droét, gescion pi santé ; campus Santé pi Lile-Moulins), et pi l'univarsité Lile-III (scienches humaines pi sochiales, lettres, langues pi arts ; campus Pont-d'Bois). Chele fusion au 1er d’ janvier 2018 d'ces trois univarsités forme d' nouveau eune seule univarsité pluridisciplinaire.
L'univarsité d'Lile emploie près d'8 000 personnes (2$^e$ employeur public dins ch'Nord), pour un budget annuel d'inviron 650 millions d'uros. Elle est située au cœur dech 3$^e$ pôle étudiant d'Franche eq constitue chele métropole d'Lile (après Paris pi Lyon), pi foait partie ed l'académie d'Lile qui compte près d'200 000 étudiants dins l'inseignemint supérieur. Elle gère ein moyenne chaque innée pus d'12 000 stages dont 1 600 à l'étranger (115 univarsités partenaires à l'étranger). Elle délivre près d'20 000 diplômes pèr an pour près d'200 mentions ed formacion (princhipalemint licinces, masters pi doctorats). L'univarsité possède égalemint pusieurs équipemints pi bâtimints particuliers.

## Histoère
### Chés prémices ed l'univarsité : l'univarsité d'Doï (1559 à 1887)

L'essor dech monachisme paralèle à chele cristianisacion pi urbanisacion dech Nord-Pas-Calés à partir dech VII$^e$ sièke, pi chés foyers intelectuels animés pèr des écolâtres pi des clercs issus d'abbayes pi prieurés dech XI$^e$ sièke au XV$^e$ sièke furent un terreau propice à l'établissemint d'eune univarsité, équidistante ed l'univarsité d'Louvain pi ed l'univarsité d'Paris. Initialemint autorisée in 1559 pèr chés papes Paul IV pi Pie IV dins chele mouvance del Conte-Réforme pi dech Conchile ed Trinte, créée pèr Philippe II d'Espanne in 1562 pèr l'installacion chés facultés ed téologie pi droét canon, droét chivil, pi chelle ed médecinne pi des arts, l'organisacion médiévale primitive rayonne à Doï dousqu' o chele Révolucion franchoèse qui fit disparaître univarsités pi facultés. Chele faculté des lettres pi chele faculté des scienches ed Doï sont restaurées dsous ech Prumier Impire in 1808, quind est créée l'Univarsité impériale ; chepindant « à Doï, pèr eximpe, il n'y o in 1814, qu'un seul professeu à chele faculté ed lettres ». Dsous chele Restauracion, l'ordonance dech 17 ed février 1815 visant à rimplacher l’Univarsité impériale pèr dis-sept univarsités régionales, dont eune univarsité ed Flandes, n'est pos appliquée in raison ed l'interruption des Cint-Jors. Pire, l'arrêté del Commission d'instruction publique dech 31 d'octobe 1815 confirmée pèr l'ordonance dech roé dech 18 ed jinvier 1816, supprime dis sept facultés ed lettres pi troés facultés ed scienches, pèr mesure d'écononmie : chés facultés d'Doï disparaissent à nouveau. Chele loé dech 14 ed join 1854 pi ch' décret dech 22 ed aout 1854 rétablissent chele faculté ed lettres à Doï. Chele faculté ed droét est rétablie à Doï in 1865.

## Composantes

L'univarsité regroupe chés composantes suivantes (elles-meumes composées d'pusieurs départemints pi instituts).
L'insimble couvre ainsi un vaste domaine d'inseignemint réparti in six grands pôles : arts, lettres, langues ; droét, écononmie, gescion ; santé ; scienches pi teknolodjies ; scienches humaines pi sochiales ; sport.

### Facultés

* Faculté des humanités (FHUMA)
* Faculté des langues, cultures pi sochiétés (LCS)
* Faculté des scienches écononmikes, sochiales pi des territoires (FASEST)
* Faculté des scienches pi teknolodjies (FST)
* Faculté des scienches juridikes, politikes pi sochiales (FSJPS)
* Faculté de psicologie, des scienches ed l'éducacion pi del formacion (PSYSEF)
* UFR3S : UFR des scienches ed santé pi dech sport (facultés ed farmacie, d'odontologie, ed médecinne, d'ingénierie pi managemint del santé, des scienches dech sport pi ed l'éducacion fisike)

### Établissemints-composantes

Dins ech cadre ed l'établissemint public expérimintal, quate établissemints-composantes sont intégrés à l'univarsité d'Lile au 1er d’ janvier 2022.
* École nationale supérieure d’architecture pi ed paysage d'Lile (ENSAPL)
* École nationale supérieure des arts pi industries textiles (ENSAIT)
* École supérieure ed jornalisme d'Lile (ESJ Lile)
* Institut d’études politikes d'Lile (Scienches Po Lile)

### Instituts pi écoles

* IAE Lile
* Institut national supérieur dech professorat pi ed l'éducacion (INSPÉ - Académie d'Lile)
* Institut universitaire ed teknolodjie d'Lile (IUT d'Lile)
* École polyteknique universitaire d'Lile (Polytech' Lile)
* Institut ed l'informacion pi chele communicacion (IIC)

## Parsonnalités loyées à l'univarsité
### Professeus

* Louis Pasteur (1822-1895), chimisse bactériologisse.
* Joseph Boussinesq (1842-1929), mathématichien, hydraulichien.
* Alfred Giard (1846-1908), zoologisse.
* Henri Padé (1863-1953), mathématichien.
* Paul Painlevé (1863-1933), mathématichien.

### Étudiants
## Notes pi référinches

* Louis Trénard , De Douai à Lille, une Univarsité et son histoire , Presses Univ. Septentrion , Univarsité Lille III, ISBN=978-2859390983 (1978) Google Books